Kuil Sri Maha Mariamman, Bangkok

**Kuil Sri Maha Mariamman**(), juga dikenali sebagai Kuil Maha Uma Devi (;  atau Wat Phra Si Maha Umathewi(){, merupakan sebuah kuil Hindu gaya seni bina India Selatan yang terletak di Jalan Si Lom, Bangkok, Thailand. Ia dibina pada tahun 1879 oleh Vaithi Padayatchi, seorang imigran Hindu Tamil..Sri Mariamman adalah kuil tertua dan paling penting seumpamanya di Thailand.
## Lokasi
Sri Mariamman Temple adalah kuil Hindu Tamil utama di Thailand dan terletak di Distrik Bang Rak, Bangkok, di sudut Jalan Silom dan Jalan Pan, sebuah jalan yang lebih sempit di mana beberapa kios menjual malai bunga marigold berwarna kuning keemasan untuk para pemuja.
## Sejarah
Berikutan India menjadi koloni Empayar British pada tahun 1858, ramai dari negeri selatan Tamil Nadu lebih suka meninggalkan negara mereka daripada hidup di bawah pemerintahan kolonial. Salah satu kumpulan orang India ini datang ke Bangkok, ramai sebagai pedagang batu permata atau penternak lembu. Salah seorang pemimpin kumpulan orang India ini ialah Vaithi Padayatchi yang membina kuil ini kira-kira sedekad selepas mereka tiba; dan sebuah jalan di Silom dinamakan sempena namanya - Soi Vaiti - yang ditunjukkan pada banyak peta jalan dalam Bahasa Inggeris sebagai Vithy atau Waiti Lane.
## Senibina

Fasad kuil ini mempunyai gaya yang sangat mencolok dengan pelbagai warna serta imej berukir pelbagai dewa dan dewi dalam pelbagai bentuk dan saiz. Di pintu masuk kuil terdapat sebuah gapura atau menara setinggi 6 meter yang ditutup dengan banyak imej dewa yang diukir. Kuil utama dalam kompleks kuil ini adalah sebuah kubah yang dilapisi dengan plat tembaga berlapis emas. Di dalam kompleks kuil terdapat tiga kuil yang didedikasikan kepada Ganesh, Kartik, dan kuil utama Sri Maha Mariamman. Amalan penyembahan yang diikuti oleh para penganut adalah secara berturutan Ganesh, Kartikdan kemudian dewa utama. Dewan utama kuil juga dihiasi dengan patung dewa-dewi dalam agama Hindu yang diperbuat daripada bahan gangsa (dari kiri ke kanan) Ganesh, Shiva, Krishna, Vishnu, Lakshmi, Kartik, Mariamman, Kali, Saraswati, dan Nataraja bersama Shivakami, serta Hanuman. Selain itu, terdapat juga kuil yang didedikasikan untuk penyembahan dewa Shiva Lingam, Brahma, Navagraha, Aiyanar, Saptha Kanni, Periyachi, Madurai Veeran, dan Kathavarayan.
## Perayaan
Gerai-gerai berhampiran kuil menjual bunga, kalungan bunga, kelapa, dan setanggi untuk digunakan dalam upacara sembahyang, kerana Kuil Mariamman adalah mercu tanda penting bagi komuniti Hindu Tamil Bangkok, serta sebilangan besar rakyat Thai. Dikatakan bahawa 85% rakyat Thai mengunjungi kuil ini, ramai yang percaya bahawa Hindu bukanlah agama yang berasingan tetapi satu cabang agama Buddha. Festival keagamaan, seperti Navratri, diadakan di sini mengikut kalendar tradisional Tamil pada bulan September/Oktober. Festival ini, yang dipercayai dapat memberi kelegaan daripada nasib buruk, diadakan selama sepuluh hari dan pada hari terakhir, jalan di hadapan kuil dihiasi dengan kalungan bunga kuning dan lilin, dan imej Sri Mariamman dibawa melalui jalan-jalan dalam satu perarakan; pada masa ini sebahagian Jalan Silom ditutup kepada lalu lintas. Deepavali juga merupakan festival istimewa di kuil ini apabila ia diterangi dengan cerah. Upacara lampu minyak diadakan pada kebanyakan tengah hari dan pada hari Jumaat, dan prasad, makanan yang diberkati oleh dewa, diagihkan kepada penganut.

Selain daripada dua festival utama ini, sembahyang harian dihadiri oleh sebilangan besar penganut Buddha Thai dan orang Cina yang percaya bahawa dewa-dewa Hindu membantu mereka dalam perniagaan dan memberkati wanita mereka untuk hamil.
## Rujukan